06. 10. 2021.

Predsjedništvo BiH  
Maršala Tita 16, 71000 Sarajevo

Vaša ekselencijo Željko Komšić, Predsjedavajući Predsjedništva BiH  
Vaša ekselencijo Šefik Džaferović, član Predsjedništva BiH

Ministrastvo vanjskih poslova BiH  
Musala 2, Sarajevo 71000, Bosna i Hercegovina

Vaša ekselencija Bisera Turković, ministrica za vanjske poslove

Poštovane ekselencije,

U udžbeniku gramatike grupa autora "S reči na dela" za učenike osmih razreda, navodi se da srpski, slovenski, makedonski i bugarski jezik pripadaju grupi južnoslavenskih jezika, a da "Hrvati, Bošnjaci i neki Crnogorci srpski jezik nazivaju hrvatski, bosanski, bošnjački i crnogorski.”

Bosanski jezik ima svoje utemeljenje u stotinama godina historije države BiH. On je sebe kroz prošlost nazvao bosanskim i on je, primarno, jezik bošnjačkog naroda te svih onih koji BiH doživljavaju kao svoju domovinu. Negiranje bosanskog jezika je jedan od bitnih ciljeva srpskog historijskog pamćenja za nastavak morbidne velikosrpske ideologije i glavno oruđe u izvrtanju historijskih činjenica za ciljano debljanje i učvršćavanje granica manjeg bosanskohercegovačkog entiteta.

Svaki narod ima pravo da zove svoj jezik kako on hoće. U našem slučaju, imamo povijest, imamo gramatike i rječnike bosanskog jezika stare više 100 godina, tako da su i naučne činjenice na našoj strani.

Imajući u vidu da je negiranje bosanskog jezika, negiranje bošnjačkog naroda i negiranje bosanskohercegovačke države, te da je na kontinuirano negiranje bosanskog jezika opasno odgovoriti šutnjom i pasivnošću pozivamo vas da protestvujete prema nadležnim institucijama Republike Srbije i zatražite da se hitno isprave navedene anticivilizacijske i dehumanizirajuče anomalije u srbijanskim udžbenicima. Negiranje bosanskog jezika jasno pokazuje kontinuirani nedostatak poštovanja prema državi BiH i bošnjačkom narodu od strane Srbije.

Bosanski jezik je bio, jeste i ostat će ključna dimenzija države BiH po kojoj je ona jedinstvenija od svih drugih zemalja sa zajedničkom jezično govornom supstancom.

Dr. Emir Ramić

Direktor Institute za istraživanje genocida Kanada {IGK}